Spoštovani partnerji,

prejeli smo več klicev delodajalcev glede [objavljene informacije](https://www.ess.gov.si/obvestila/obvestilo/povracilo-nadomestila-place-za-zacasno-cakanje-in-subvencije-skrajsani-delovni-cas) o **načinu obveščanja Zavoda o tem, da je delodajalec delavcu odredil delo s skrajšanim delovnim časom** (obveznost po ZIUOOPE).

* Včeraj je bil za namen obveščanja odprt nov predalnik obvestilacas@ess.gov.si. Seznanjam vas, da bo Zavod seveda upošteval tudi obvestila, ki so v preteklih dneh prispela na Zavoda po drugih kanalih (veliko obvestil je bilo že poslanih na gpzrsz@ess.gov.si).
* Prav tako delodajalce, ki so delo s skrajšanim delovnim časom odredili s 1.6. seznanjamo, da je skrajni rok za posredovanje obvestila Zavodu do vključno danes (4.6).

***»Na kakšen način Zavod obvestimo, da smo delavcem odredili delo s skrajšanim delovnim časom?«***

V skladu z ZIUOOPE nam morajo delodajalci v treh delovnih dneh od takrat, ko zaposlenim odredijo delo s skrajšanim delovnim časom, poslati obvestilo po elektronski pošti na naslov: obvestilacas@ess.gov.si. Obvestilo naj vsebuje naslednje podatke: naziv in MŠO delodajalca, število zaposlenih, ki jim je bilo odrejeno delo s skrajšanim delovnim časom, in datum odreditve takšnega dela. Dokazilo o poslanem obvestilu je obvezna priloga k vlogi za dodelitev subvencije (zato naj si ga delodajalec shrani).

Vir: ZRSZ